Visit Site
Recommended byColombia
తనీష్‌కు.. నాని వార్నింగ్: మైకులు పక్కన పెట్టి బాత్రూమ్‌లోకి వెళ్లి ఎందుకు మాట్లాడరని నాని ప్రశ్నించారు. దీనిపై దీప్తి స్పందిస్తూ పై విషయాన్ని చెప్పింది. దీంతో తనీష్‌ దానిపై వివరణ ఇచ్చి కౌశల్‌పై ఆగ్రహం వ్యక్తం చేశాడు. ఇంతలో నాని కలుగజేసుకుని ‘‘నా ఎదురుగా హౌస్‌మేట్స్‌కు వార్నింగ్ ఇవ్వకు. ఏమైనా ఉంటే నాతో మాట్లాడు’’ అని ఆగ్రహం వ్యక్తం చేశారు. దీంతో హౌస్‌లో ఒక్కసారే వాతావరణం వేడెక్కింది.
విలన్ ఎవరు?: హౌస్‌లో మీకు ఎవరు విలన్‌లా కనిపిస్తారో చెప్పాలంటూ ‘విలన్’ గేమ్ ఆడించారు. ఈ సందర్బంగా గీతా మాధురీ, కౌశల్ తనీష్‌ను విలన్‌గా పేర్కొన్నారు. తనీష్, దీప్తి సునైనా, గణేష్.. కౌశల్‌ను; సామ్రాట్, బాబుగోగినేని, నందిని.. రోల్ రైడాను; రోల్.. సామ్రాట్‌ను; కౌశల్, గీతా.. తనీష్‌ను; తేజస్వీ.. అమిత్‌ను, శ్యామల, అమిత్.. గీతాను, దీప్తి.. శ్యామాలను విలన్లుగా ఎంపిక చేసుకుని కిరీటం పెట్టారు.
శ్యామలా ఔట్.. దీప్తి ఎమోషనల్: ఎలిమినేషన్‌లో బాబుగోగినేని, తేజస్వీలు సేఫ్‌జోన్‌లోకి వెళ్లగా.. నందిని, శ్యామల, దీప్తీలు చివరిలో మిగిలారు. వీరిలో ఎవరు బయటకు వెళ్లాలనేది బిగ్‌బాస్ నిర్ణయిస్తాడని నాని తెలిపారు. దీంతో, బిగ్‌బాస్ ఆ ముగ్గురిలో ఒకరిని బయటకు పంపే అవకాశాన్ని తేజస్వి, కౌశల్‌కు ఇచ్చారు. వీరు శ్యామలాను బయటకు పంపాలని నిర్ణయించారు. శ్యామలా ఎలిమినేట్ కావడంతో దీప్తీ కన్నీరు మున్నీరైంది. హౌస్‌లో అంతా తీవ్ర భావోద్వేగానికి గురయ్యారు. వెళ్తూ వెళ్తూ బిగ్ బాంబును దీప్తీపై వేసింది శ్యామలా. దీని ప్రకారం వారమంతా హౌస్‌‌మేట్స్ దుస్తులన్నీ దీప్తి ఉతకాలి.
పిట్ట కథ కాదు.. నాని కథ: నాని ఈ రోజు పిట్ట కథకు బదులు తన కథ చెప్పారు. ‘‘రాధాగోపాలం’ సినిమాకు అసిస్టెంట్ డైరెక్టర్‌గా ఉన్నప్పుడు ఓ క్యాసెట్ పట్టుకుని ఓ ఆఫీసుకు వెళ్లాను. అది తీసుకోవలసిన వ్యక్తి నన్ను ముందుగానే చూసినా.. రోజంతా వెయిట్ చేయించారు. భోజనానికి వెళ్తే ఆయన వెళ్లిపోతారేమోనని అలాగే తిండి తినకుండా వెయిట్ చేశా. చివరికి ఆయన్ను కలిశాను. ‘‘నేను నిన్ను ఉదయాన్నే చూశాను. అస్తమాను నేను వెయిట్ చేస్తున్నా అని చెప్పించడం ఎందుకు?’’ అని ఆయన కాస్త కోపంగా అన్నారు. నేను హీరో అయిన తర్వాత ‘ఎటో వెళ్లి పోయింది మనసు’ కోసం మళ్లీ అదే ఆఫీసుకు వెళ్లా. నేను లిఫ్ట్ ఎక్కగానే మొదట కనిపించిన వ్యక్తి ఆయనే. ఆయన నన్ను చూసి.. ‘ఇలా వెళ్లండి సార్’ అని దారి చూపించారు. ఈ విషయంలో నేను ఆనందం వ్యక్తం చేయడం లేదు. ఎవరైనా ఎప్పుడైనా ఏదైనా జరగొచ్చు. ఆ విషయాన్ని ప్రతి ఒక్కరూ గమనించి, ఇతరులతో గౌరవంగా మసలు కోవాలి’’ అని నాని తెలిపారు.
Photo Credits: Star Maa Tv